Ir-rapport tal-inkjesta għadu m'huwiex pubbliku. Eventwalment ikunu nistghu nitkellmu aħjar dwaru. Imma l-konklużjonijiet li wasal għalihom il-Prim Ministru Joseph Muscat huma ċari: r-responsabbilta' ewlenija spiċċat fuq l-Aġent Kummissarju. Imma Manwel Mallia ma setgħax jeħlisha u intalab huwa ukoll biex jirriżenja. Probabbilment jirriżenja għada matul il-jum. Il-Prim Ministru seta wasal għal dawn il-konlużjonijiet nhar il-Ħamis 20 ta' Novembru 2014, l-għada tal-inċident. Mhux biss għaddew 18-il ġurnata. Fuq kollox saret ħsara kbira lill-Korp tal-Pulizija li naqqas ħafna mill-kredibilita' tiegħu u mill-istima li għandu jkollu. Dan kollu seħħ għax Joseph Muscat ma kienx kapaċi jaġixxi ta' leader. Verament hi flokha l-mistoqsija li staqsew uħud: min hu l-Prim Ministru ta' Malta? Dawn huma l-ewwel reazzjonijiet tiegħi. Hemm ħafna iktar x'jingħad. Għada Alternattiva Demokratika tindirizza konferenza stampa dwar is-suġġett.
Min hu l-Prim Ministru ta' Malta?